# Tracy Chevalier

Tracy Rose Chevalier (Washington, 1962ko urriaren 19a) estatubatuar idazlea eta editorea da. Eleberri historikoak idazten ditu eta Girl with a Pearl Earring eleberriarekin ezagun egin zen. Royal Society of Literature elkarteko kidea da 2008tik. Gaur egun Londresen bizi da.

## Biografia

Tracy Chevalier Washingtonen jaio zen 1962an eta zortzi urte zituela ama hil zitzaion. Aita The Washington Post egunkariko argazkilaria izan zen 30 urtez. Bethesda-Chevy Chase High Schoolen graduatu eta 1984an Ingalaterrara joan zen publizitate munduan lan egitera. Macmillan's Dictionary of Art-eko editore laguntzailea izan zen eta ondoren St. James Press-eko erreferantziazko liburuen edtorea. 1993an East Angliako Unibertsitatean idazkera sortzailea ikasten hasi zen.
1997an argitaratu zuen aurreneko eleberria, The Virgin Blue. W H Smith-ek idazle debutarien sailerako aukeratu zuen liburua. Bigarren liburua Girl with a Pearl Earring izan zen, Johannes Vermeer margolari flandriarrararen Neska perlarekin margolana oinarri hartuta sortu zuen istorioa eta arrakasta erabatekoa izan zuen. 38 hizkuntzetara itzuli da eta 2014 artean bost milioi kopia salduak zituen. Barnes and Noble Discover Award saria irabazi zuen. 2003an liburuan oinarrituriko filmea egin zen, Scarlett Johansson eta Colin Firth zituen protagonista. The Lady and the Unicorn (2003) liburua ere artelan batean oinarritu zuen, Dama eta adarbakarra tapiz flandriarrean hain zuzen ere.
Eleberri historikoak egiten jarraitu du eta protagonistak emakumezkoak izaten dire gehienetan, batzuetan fikziozkoak eta beste batzuetan historikoak. Remarkable Creatures (2009) liburuan esate baterako Mary Anning paleontologoaren bizitza kontatzen da.
2013an argitaraturiko The Last Runaway liburuak hainbat sari jaso zituen. Esklabuen merkataritza du oinarri eleberriak. New Boy (2017) eleberri laburrean arrazismoa jorratzen du.

## Lanak

* The Virgin Blue (1997) ISBN 978-0452284449
* Girl with a Pearl Earring (1999) ISBN 978-0525945277
* Falling Angels (2001) ISBN 978-0525945819
* The Lady and the Unicorn (2003) ISBN 978-0007140909
* Burning Bright (2007) ISBN 978-0007245130
* Remarkable Creatures (2009) ISBN 978-0007178377
* The Last Runaway (2013) ISBN 978-0525952992
* At the Edge of the Orchard (2016) ISBN 0525953000
* New Boy (2017) ISBN 9780553447637
* A Single Thread (2019) ISBN 9780008153816

### Editore lanetan

* Twentieth-Century Children's Writers, 3rd edition, St. James Press, 1989, ISBN 0912289953
* Reader, I Married Him: Stories Inspired by Jane Eyre, 2016, ISBN 9780008150570

## Sariak eta aintzatespenak

* 1997: WH Smith Fresh Talent, The Virgin Blue libururarengatik
* 2000: Barnes and Noble Discover Award, Girl with a Pearl Earring liburuarengatik
* 2008: Royal Society of Literature elkarteko kidea
* 2013: Ohioana Book Award, The Last Runaway liburuarengatik
* 2013: Richard and Judy Book Club book, The Last Runaway liburuarengatik
* 2013: Oberlin College and University of East Angliako ohorezko doktoretza

## Erreferentziak

* ↑ (Ingelesez) «Tracy Rose CHEVALIER personal appointments - Find and update company information - GOV.UK» find-and-update.company-information.service.gov.uk (Noiz kontsultatua: 2023-04-29).
* 1 2 (Ingelesez) «Tracy Chevalier» Royal Society of Literature (Noiz kontsultatua: 2023-04-29).
* ↑ «About Tracy Chevalier» www.tchevalier.com (Noiz kontsultatua: 2023-04-29).
* ↑ Geraghty, Clare. (2013-03-24). «Tracy Chevalier - bestselling author of Girl With a Pearl Earring - shares her keepsakes and family memories» Mail Online (Noiz kontsultatua: 2023-04-29).
* ↑ (Ingelesez) Schudel, Matt. (2007-06-10). Photographer Douglas Chevalier. ISSN 0190-8286. (Noiz kontsultatua: 2023-04-29).
* ↑ «Tracy Chevalier - About Me» web.archive.org 2013-10-05 (Noiz kontsultatua: 2023-04-29).
* ↑ «I thought: 'Who's playing a prank?'» www.telegraph.co.uk (Noiz kontsultatua: 2023-04-29).
* 1 2 (Ingelesez) «Books: Independent choice: first novels» The Independent 1997-02-01 (Noiz kontsultatua: 2023-04-29).
* ↑ Tracy Chevalier. (2000). Girl with a pearl earring. Dutton ISBN 978-0-452-28702-0. (Noiz kontsultatua: 2023-04-29).
* ↑ «The world of writer Tracy Chevalier» www.telegraph.co.uk (Noiz kontsultatua: 2023-04-29).
* 1 2 «Barnes & Noble.com Awards» web.archive.org 2013-07-31 (Noiz kontsultatua: 2023-04-29).
* ↑ «British Council Film: Girl With A Pearl Earring» film-directory.britishcouncil.org (Noiz kontsultatua: 2023-04-29).
* ↑ «La Dame à la licorne | Musée de Cluny» www.musee-moyenage.fr (Noiz kontsultatua: 2023-04-29).
* ↑ (Ingelesez) Padel, Ruth. (2009-08-28). «Remarkable Creatures by Tracy Chevalier» The Guardian ISSN 0261-3077. (Noiz kontsultatua: 2023-04-29).
* ↑ (Ingelesez) Birch, Carol. (2013-03-08). «Carol Birch reviews The Last Runaway by Tracy Chevalier» The Guardian ISSN 0261-3077. (Noiz kontsultatua: 2023-04-29).
* ↑ (Ingelesez) Allfrey, Ellah Wakatama. (2017-05-17). «New Boy by Tracy Chevalier review – if Othello were a schoolboy» The Guardian ISSN 0261-3077. (Noiz kontsultatua: 2023-04-29).
* ↑ «Ohioana Fiction Set in Ohio: 2013 Winner» web.archive.org 2014-07-27 (Noiz kontsultatua: 2023-04-29).

## Kanpo estekak

* Tracy Cevalier idazlearen webgune ofiziala
* Datuak: Q232212
* Multimedia: Tracy Chevalier / Q232212